CELEX: 62013CN0536
Language: et
Date: 2013-10-14 00:00:00
Title: Kohtuasi C-536/13: Eelotsusetaotlus, mille on esitanud Lietuvos Aukščiausiasis Teismas (Leedu) 14. oktoobril 2013 — Gazprom OAO versus Leedu Vabariik

21.12.2013   
            
            
               ET
            
            
               Euroopa Liidu Teataja
            
            
               C 377/7
            
         Eelotsusetaotlus, mille on esitanud Lietuvos Aukščiausiasis Teismas (Leedu) 14. oktoobril 2013 — Gazprom OAO versus Leedu Vabariik
   (Kohtuasi C-536/13)
   2013/C 377/14
   Kohtumenetluse keel: leedu
   
      Eelotsusetaotluse esitanud kohus
   
   Lietuvos Aukščiausiasis Teismas
   
      Põhikohtuasja pooled
   
   
      Määruskaebuse esitaja: OAO „Gazprom”
   
      Huvitatud isik: Leedu Vabariik, keda esindab Leedu Vabariigi energeetikaministeerium
   
      Eelotsuse küsimused
   
   
               1.
            
            
               Kui vahekohus annab hagi esitamise keelu ja keelab sellega isikul esitada teatavaid nõudeid liikmesriigi kohtusse, mis Brüsseli I määruse (1) kohtualluvuse eeskirjade kohaselt on pädev tsiviilasja sisuliselt menetlema, siis kas liikmesriigi kohtul on õigus keelduda sellist vahekohtu otsust tunnustamast, kuna see piirab kohtu õigust otsustada oma pädevuse üle asja arutada vastavalt Brüsseli I määruse kohtualluvuse eeskirjadele?
            
         
               2.
            
            
               Kui vastus esimesele küsimusele on jaatav, siis kas sama kehtib ka juhul, kui vahekohtu antud hagi esitamise keeluga tehakse menetlusosalisele korraldus piirata oma nõudeid asjas, mida menetletakse teises liikmesriigis ja selle liikmesriigi kohus on pädev asja arutama vastavalt Brüsseli I määruse kohtualluvuse eeskirjadele?
            
         
               3.
            
            
               Kas liikmesriigi kohus, kes püüab kaitsta Euroopa Liidu õiguse ülimuslikkust ja Brüsseli I määruse tõhusat toimimist, võib keelduda tunnustamast vahekohtu otsust, kui selline vahekohtu otsus piirab liikmesriigi kohtu õigust otsustada enda pädevuse ja volituste üle asjas, mis kuulub Brüsseli I määruse kohaldamisalasse?
            
         
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001 L 12, lk 1; ELT eriväljaanne 19/04, lk 42).